Na temelju članka 49. Statuta Grada Makarske (Glasnik Grada Makarske 8/18 i 14/18) Gradonačelnik Grada Makarske, dana 11. siječnja 2019 godine, donosi

**ZAKLJUČAK**

## **o utvrđivanju Odluke**

## **o visini paušalnog poreza po krevetu i**

## **smještajnoj jedinici u kampu ili kamp odmorištu**

**Članak 1.**

## Utvrđuje se prijedlogOdluke o visini paušalnog poreza po krevetu i smještajnoj jedinici u kampu ili kamp odmorištu , te se predlaže Gradskom vijeću Grada Makarske usvajanje iste.

**Članak 2.**

Ovaj Zaključak stupa na snagu danom donošenja.

Klasa: 410-01/19-01/1

Ur.broj: 2147/01-01/4-19-01

Makarska, 11. siječnja 2019. godine

Gradonačelnik

Jure Brkan, dipl.oec.

Na temelju članka 57. stavka 1. Zakona o porezu na dohodak (Narodne novine br. 115/16, 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (»Narodne novine« broj 1/19) te članka 36. Statuta Grada Makarske („Glasnik Grada Makarske“ 08/18 i 14/18) Gradsko vijeće Gada Makarske na \_\_\_sjednici održanoj dana \_\_\_\_\_\_ 2019 . godine donijelo je

## **ODLUKU**

## **o visini paušalnog poreza po krevetu i**

## **smještajnoj jedinici u kampu ili kamp odmorištu**

Članak 1.

Ovom odlukom određuje se visina paušalnog poreza po krevetu u sobama, apartmanima i kućama za odmor i smještajnoj jedinici u kampu ili kamp odmorištu koji se nalaze na području Grada Makarske.

Članak 2.

Visina paušalnog poreza određuje ovisno o naselju unutar Grada Makarske u kojima se nalazi soba, apartman i kuća za odmor odnosno smještajna jedinica u kampu ili kamp odmorištu.

Članak 3.

Visina paušalnog poreza po krevetu utvrđuje se ovisno o naselju gdje se nalazi soba, apartman i kuća za odmor, te iznosi:

|  |  |
| --- | --- |
| **Naselje** | **Visina paušalnog poreza**  **po krevetu** |
| Makarska | 300,00 |
| Veliko Brdo | 210,00 |

Članak 4.

Visina paušalnog poreza po smještajnoj jedinici u kampu ili kamp odmorištu utvrđuje se ovisno o naselju gdje se nalazi kamp ili kamp odmorište:

|  |  |
| --- | --- |
| **Naselje** | **Visina paušalnog poreza**  **po smještajnoj jedinici u kampu** |
| Makarska | 350,00 |
| Veliko Brdo | 245,00 |

Članak 5.

Ova Odluka stupa na snagu osmog dana od dana objave u „Glasniku Grada Makarske”.

Klasa:410-01/19-01/1

Ur.broj:2147/01-01/4-19-2

Makarska,\_\_\_\_\_\_\_\_ 2019.g.

PREDSJEDNIK

GRADSKOG VIJEĆA

Marko Ožić - Bebek, dr.med.

**O b r a z l o ž e n j e**

Izmjenama Zakona o porezu na dohodak („Narodne novine“ br.106/18) Jedinice lokalne samouprave su obvezne **donijeti odluku kojom će se propisati visine paušalnog poreza po krevetu odnosno po smještajnoj jedinici u kampu**, a koje ne mogu biti manje od 150,00 kn niti veće od 1.500,00 kn. Predstavnička tijela JLS su obvezna donijeti odluku o visini paušalnog poreza za 2019. godinu **najkasnije do 31. siječnja 2019. godine** i dostaviti istu Poreznoj upravi do 15. veljače 2019. godine. Ako predstavničko tijelo JLS ne donese odluku u propisanom roku, visina paušalnog poreza po krevetu odnosno po smještajnoj jedinici u kampu Zakonom se utvrđuje u iznosu od 750,00 kn.

Ovim prijedlogom odluke paušalni porez utvrđuje **se u istoj visini kao i po dosadašnjem zakonodavnom okviru**.

**Po dosadašnjem zakonodavnom okviru** (Pravilnik o djelatnostima iznajmljivanja stanova, soba i postelja putnicima i turistima te organiziranja kampova koje će se paušalno oporezivati, o visini paušalnog poreza i načinu plaćanja paušalnog poreza- „Narodne novine“ br. 1/17), porez na dohodak se utvrđivao u paušalnom iznosu i to kao umnožak između:

* broja kreveta odnosno broja smještajnih jedinica u kampu,
* visine paušalnog poreza po krevetu odnosno po smještajnoj jedinici u kampu i
* odgovarajućeg koeficijenta područja/razreda turističkog mjesta.

Visina paušalnog poreza po krevetu na čitavom području RH Pravilnikom je bila propisana u iznosu od 300,00 kn, a visina paušalnog poreza po smještajnoj jedinici u kampu u iznosu od 350,00 kn.

Koeficijent područja/razreda turističkih mjesta Pravilnikom se određivao se prema razredima turističkog mjesta na sljedeći način:

* Razred A – koeficijent 1,00
* Razred B – koeficijent 0,85
* Razred C – koeficijent 0,70
* Razred D – koeficijent 0,50

Razred turističkog mjesta utvrđivao se na temelju Pravilnika o kriterijima za razvrstavanje naselja u turističke razrede („Narodne novine“ br.92/09 i 04/15) i to na temelju Registra prostornih jedinica kojeg vodi Državna geodetska uprava.

**Grad Makarska je prema Registru prostornih jedinica podijeljen na dva naselja: Makarska i Veliko Brdo, koja su posebnim propisom (Pravilnikom o proglašavanju turističkih općina i gradova i razvrstavanju naselja u razrede) svrstana u razrede i to Makarska-razred A i Veliko Brdo – razred C**.

Izračunom po dosadašnjem zakonodavnom okviru, paušalni porez na dohodak po krevetu iznosio je za naselje-Makarska (Razred A) 300,00 kn, a za naselje-Veliko Brdo (Razred C) 210,00 kn.

Paušalni porez na dohodak a po smještajnoj jedinici u kampu iznosio je za naselje-Makarska 350,00 kn (Razred A), a za naselje-Veliko Brdo (Razred C) 245,00 kn.

Važno je napomenuti, da je udio Grada Makarske u ostvarenom prihodu od paušalnog poreza na dohodak 60% (te eventualno udio u sredstvima poravnanja).

**Paušalni porez na dohodak se naplaćuje prema mjestu na kojem se smještajni objekt**

**nalazi, ali je prihod one JLS gdje je prebivalište obveznika, a ne gdje se nalazi smještajni objekt.**

Iznos godišnjeg paušalnog poreza na dohodak uvećava se za prirez porezu na dohodak, koji je uveden odlukom JLS prema prebivalištu poreznog obveznika.

Gradonačelnik

Jure Brkan, dipl.oec., v.r.